**Økologisk frukt**

**Rådgjevingsmelding nr. 3 2024**

**Utvikling**

Det er no grønnspiss over det meste av landet og epleskurvvarslinga har starta. På Vestlandet er det nok kommen lengst i utvikling. Det blir viktig å følgje med på RIMpro i forhold til skurvsprøyting. Dette året blir berre [RIMpro](https://www.vips-landbruk.no/information/12/#RimproEpleskurv) tilgjengeleg for epleskurvvarsling og ein vil ikkje finne epleskurvvarsla på framsida av [Velkommen - VIPSWeb (vips-landbruk.no)](https://www.vips-landbruk.no/)

Få bestilt feromonforvirring, Turex 50 WG og Madex Top.

**Overvintring**

Det har vore godt med isolerande snødekke på Austlandet, men det har vore periodar med låge temperaturar på under minus 25 oC. Det ser ut som om det er frostproblem i enkelte felt og sortar. Spesielt ‘Santana’, ‘Gravenstein’ og ‘Jubileums’-plommer kan ein følgje ekstra med på kva som bryt av knoppane og ikkje framover. Kva som blir skadebildet må ta når trea er i vekst. Det gjeld spesielt å følgje opp frostskada felt med gjødsling og vatning. Blir det stor skade og treutgang, bør ein fjerne trea.

**Ferdigstilling av skjerearbeidet**

Bruk 100 g/daa Nordox 75 WG om ein vil køyre to gonger elles kan en doble dosen. Totalt skal det ikkje være brukt over 400 g/daa Nordox 75 WG på feltet i løpet av ein sesong. Vær oppmerksam på avstandskravet til vatn som er 30 m for Nordox 75 WG. Avstanden til vatn kan halverast om ein har sprøyteutstyr som er betre tilpassa td med bruk av tårnsprøyte. Undersøk med Mattilsynet om ein er i tvil.

**Ugras**

Det er viktig å starte tidleg opp med ugrasreinhaldet. Etter vinteren har ofte jorda søkt litt saman, samt at brysamt ugras treng å bli rista laust. Fresing i etterkant av gjødslingsprodukt med proteinmel eks Grønngjødsel vil ein få gjort to ting samtidig. Planlegg å få frest kvar tredje veke fram til blomstring.

**Gjødsling**

Det bør være tida for å få ut gjødsla no. Skal det kalkast, kan dette også gjerast no på våren. Alternativt kan kalken spreiast på hausten. Dei fleste gjødselslag bør innarbeidas i jorda om det er mogeleg. Har ein mypex eller anna dekkemateriale må gjødsla spreiast oppå dekket. Ikkje legg gjødsla i dungar langs trea som vil medføre at gjødsla løyser seg sakte opp for å bli plantetilgjengeleg. Spreie gjødsla ein halvmeter på kvar side av trea enten med sentrifugalspreiar eller for hand.

Ta kontakt med NLR om ein treng gjødselplan.

**Tiltak mot epleskurv**

Tidleg i sesongen kan kopparsprøyting med Nordox 75 WG brukast førebyggjande mot epleskurv. Unngå bruk av stor dose Nordox 75 WG etter stadiet musøyre pga fare for sviskade. Seinare brukar ein førebyggjande sprøyting med Thiovit Jet; 300-450 g/daa. Bland inn 15 g/daa Nordox 75 WG fram til tett klyngje.

*Bildet viser frukttrekreft i Discovery. Ein fjernar ikkje frukttresmitten i felt med Nordox 75 WG, men det blir vanskelegare for soppen å smitte nye plantedelar. Slike skott skal vekk under beskjæring.*

**Insekt og midd**

Fibro eller olje/såpe-blanding før knoppbryting er bra mot overvintrande egg. Tidspunktet er når egga tek til å klekkje og egga treng luft. Bladlusegga klekkjer før frukttremidd, så det kan hende to rundar er det optimale. Bruk då Fibro i den ene sprøytinga og olje/såpe i den andre.

Det nærmar seg eggklekking på dei tidlegaste stadane, så det er tida å tenkje på første runde. Denne runden virkar mest på bladlus. Neste runde kan være meir retta mot frukttremidd som klekkjer litt seinare.

**Feromonforvirring**

Det er gode erfaringar med bruk av feromonforvirring mot eple og plommeviklar. Det er i år lov å bruke i økologisk.

* Isomate OFM – plommeviklar
* Isomate CLS – epleviklar og nokre andre artar

Produkta må opp før skadedyret svermar og det betyr at innan starten av mai bør det være hengt opp i felt. Tida med oppheng ligg på 15-20 minutt pr daa. Bruk hanskar. Ideelt bør feromona opp i øverste del av treet på skyggesida i forhold til sol. Bruk eit årsskott eller eldre skott for å tre feromonet nedpå. Unngå bruk av støttesystem, metall eller å knyte for hardt, sidan det kan påverke levetida til feromona.

**Turex 50 WG**

Turex 50 WG er no godkjent i bla frukt og bær. Preparatet virkar på sommarfugllarve. Det er fleire forhold som må være optimale for at bakteriepreparatet skal virke optimalt, men det kan vi ta nær bruken nærmar seg.

**Gallmidd**

Fekk ein mykje brune blad i fjor grunna gallmidd, kan det bekjempast tidleg på våren. Gallmidden overvintrar i knoppskjell og vil vandre over i bladverket når det blir varmare i været. Om gallmidd er eit problem kan dei bekjempast med Thiovit Jet. Bruk 300 g/daa.

**Steinfrukt**

Det er lite økologisk steinfrukt på Austlandet, men det er ein del plantingar på Vestlandet. Tiltaka no på våren er omtrent som for kjernefrukt, med unntak av epleskurv som ikkje angrip steinfruktene. Vestlandet er plaga med plommepung og tidleg sprøyting med Nordox 75 WG kan redusere dette problemet.